**ST-NOUSUINFARKTIN (STEMI) HOITO LPSHP ALUEELLA**

**Konsultoi aina akuuttilääkäriä (päivystysaikaan Aku1-päivystäjä) puh 040-5328241**, joka yhdessä kardiologikonsultin (virka-aikaan MLP puh. 040-6275309, kardiologin ollessa MLP:n sisätautien takapäivystäjä puh. 0400-272056 tai OYS konsultoiva kardiologi puh. 040-7298299) kanssa päättää hoitolinjasta.

**Hoitolinjat**

* **Virka-aikana** ensisijaisesti pallolaajennus MLP:ssä (kadiologikonsultti 040-6275309 tai angiohoitaja 040-6411472).
* Päivystysaikana:
1. Pallolaajennukseen OYS:aan, mikäli potilaan etäisyys OYS:sta lyhyt ja pallolaajennukseen päästään alle 2h kuluessa tai liuotushoito on vasta-aiheinen
2. Liuotushoito (etenkin ensimmäisen tunnin aikana kivuista ja ST-nousuista)

**Liuotushoidon kriteerit (kaikkien ehtojen täytyttävä)**

* kipujen alusta on alle 2 tuntia
* STEMI-diagnoosi on tyypillisen oirekuvan ja EKG:n perusteella (st-nousu kahdessa anatomisesti vierekkäisessä kytkennässä >2 mm V1-3 ja >1 mm muissa kytkennöissä) yksiselitteinen
* hemodynamiikka on stabiili
* kontraindikaatioita (myös relatiivisia) liuotukselle ei ole

***Näistä kriteereistä voidaan poiketa kardiologin konsultaation jälkeen perustelluista syistä ja perustelut tulee kirjata sairauskertomusmerkintöihin***

**Liuotushoidon ehdottomat vasta-aiheet**

* todettu verenvuototaipumus
* merkittävä trauma, pään vamma tai suuri leikkaus < 3 viikkoa
* neurokirurginen leikkaus < 1 kk
* aiemmin ollut aivoverenvuoto (ICH)
* aivoinfarkti tai SAV hoidettu < 6 kk
* aivokasvain, AV-malformaatio, hoitamaton aivoverisuonen aneurysma
* maha-suolikanavan verenvuoto < 1 kk
* vahva epäily aorttan dissekaatiosta
* tuore punktio jota ei voi painaa (esim. maksabiopsia tai lannepisto)

**Liuotushoidon suhteelliset vasta-aiheet (varovaisuutta ja harkintaa noudettava)**

* TIA < 6 kk
* RR > 180/110 vaikka hoidettu
* antikoagulaatiohoidot menossa (Marevan, Eliquis, Lixiana, Pradaxa, Xarelto)
* Brilique tai Efient- lääkkeet menossa tai juuri ladattu
* aktiivinen maha-suolikanavan haavauma
* pitkälle edennyt maksasairaus (kirroosi tai portahypertensio)
* raskaus tai synnytys < 1 viikko
* infektiivinen endokardiitti

**ST-NOUSUINFARKTI (STEMI)- liuotushoito**

**(yli 75-vuotiaiden annostukset vain poikkeustapauksissa)**

|  |  |  |
| --- | --- | --- |
| **Lääke** | **Alle 75-v** | **Yli 75-v** |
| ASA po tai iv (jos ei allergiaa)  | 250 mg  | 250 mg  |
| Klopidogreeli (Plavix)-lataus  | 300 mg  | 75 mg  |
| Enoksapariini (Klexane) iv  | 30 mg  | Ei  |
| Liuotushoito  | Normaalisti  | 50 % annos  |
| Enoksapariini sc 15 min liuotuksen jälkeen  | 1 mg/kg x2  | 0,75 mg/kg x2  |

Liuotushoidon annon jälkeen potilasta seurataan akuuttiklinikassa, jossa kontrolloidaan hoitotulos 60 min kuluttua liuotushoidon annosta EKG:lla.

Jos EKG:ssa ei ole tapahtunut > 50 % ST-segmentin resoluutiota, harkitaan päivystyksellistä pallolaajennusta.

**ST-NOUSUINFARKTI (STEMI)- pallolaajennus**

Varmista alla oleva lääkitys erikoislääkäriltä

|  |  |  |
| --- | --- | --- |
| **Lääke**  | **Ei antikoagulaatiota**  | **Antikoagulaatio-hoito menossa**  |
| ASA po tai iv  | 250 mg  | 250 mg  |
| Brilique  | 180 mg  | 180 mg  |
| Klexane bolus iv  | 0,5 mg/kg  | Ei bolusta  |